ttmei 
i SB, KOMMISSIONEN FOR DE EUROPÆISKE FÆLLESSKABER 
Bruxelles, den 26.11.1997 
JCOM(97) 642 endelig udg. 
MEDDELELSE FRA KOMMISSIONEN 
TIL RÅDET, EUROPA-PARLAMENTET, 
DET ØKONOMISKE OG SOCIALE UDVALG 
OG REGIONSUDVALGET 
vedrørende 
DET SÆRLIGE STØTTEPROGRAM FOR FRED OG FORSONING I 
NORDIRLAND OG DE TILGRÆNSENDE COUNTIES I IRLAND (1995-1999) 

1. INDLEDNING 
1.1 Grunden til denne meddelelse 
Med et tiltag, der vandt bred anerkendelse, støttede EU i 1995 den gryende fredsproces i 
Nordirland gennem det særlige støtteprogram for fred og forsoning i Nordirland og de 
tilgrænsende counties i Irland. Der blev stillet finansielle ressourcer til rådighed for dette 
femårige program i en treårsperiode. Yderligere finansiering blev gjort betinget af en 
revision baseret på en rapport fra Kommissionen: denne rapport udgøres af nærværende 
meddelelse. Den støtter et forslag fra Kommissionen i det foreløbige budgetforslag for 
1998 om, at der afsættes et yderligere beløb på 100 mio. ECU til programmet, og 
Kommissionens plan om at foreslå en yderligere bevilling for 1999. 
1.2 Programmets oprindelse 
I efteråret 1994 kort efter voldshandlingernes ophør i Nordirland oprettede Kommissionen 
en særlig task force, som skulle "finde yderligere veje til at yde praktisk bistand" som 
følge af en ny og lovende situation i regionen. Nordirlands tre medlemmer af Europa-
Parlamentet, I. Paisley, J. Hume og J. Nicholson, var direkte involveret i dette initiativ lige 
fra starten. En af task forcens hovedkonklusioner var, at "EU har en klar interesse og en 
vital rolle at spille med hensyn til at holde gang i freds- og forsoningsprocessen, ikke kun 
af hensyn til den mest berørte region, men også mere generelt af hensyn til hele EU". 
På grundlag af task forcens rapport besluttede Det Europæiske Råd på mødet i Essen i 
december 1994, at det var hensigtsmæssigt at udarbejde et særligt støtteprogram for fred 
og forsoning i Nordirland og de tilgrænsende counties i Irland. Programmet (1995-1999) 
blev udarbejdet i fællesskab af de britiske og irske regeringer og godkendt af 
Kommissionen den 28. juli 1995. Der blev ydet en støtte fra strukturfondene og FIUF på 
300 mio. ECU for perioden 1995-1997. Det blev specificeret i Kommissionens beslutning, 
at op til 80% af midlerne skulle bruges til aktiviteter i Nordirland og mindst 20% til 
aktiviteter i de tilgrænsende counties, og at mindst 15% skulle anvendes til 
grænseoverskridende aktiviteter. 
1.3 Supplerende midler 
Det er Kommissionens opfattelse, at programmet gennemføres som planlagt, og at det 
yder et væsentligt bidrag til at opretholde fred og fremme forsoning, navnlig i lyset af de 
fremskridt, der er gjort med de politiske forhandlinger, og den stærkt forbedrede 
sikkerhedssituation. Den foreslog derfor i det foreløbige budgetforslag for 1998, at 
programmet får tildelt en yderligere bevilling på 100 mio. ECU for 1998. Den foreslår nu, 
at beløbet på 100 mio. ECU for 1998 skal tages fra strukturfondsmidler, som endnu ikke 
er blevet tildelt medlemsstaterne. Den agter at foreslå, at beløbene for 1999 tages fra 
andre programmer, der støttes af strukturfondene, og som udviser vedvarende 
underforbrug. Det skal understreges, at usikkerhed om den fremtidige finansiering giver 
anledning til betydelig bekymring på stedet og indebærer risiko for, at mange af 
programmets positive effekter vil blive annulleret. Enhver afbrydelse af finansieringen vil 
reducere effektiviteten af mange foranstaltninger betydeligt, navnlig i kraft af tab af 
ansatte, når kontrakterne bliver kortere eller usikre, og i kraft af, at modtagerne først 
begynder at udvikle og arbejde på værdifulde idéer, når midlerne tørrer ud. 
2 -4 
2. MÅL OG PRIORITETER 
2.1 Mål 
Inden programmet blev udarbejdet, blev der gennemført en omfattende høringsproces, 
som havde indflydelse på fastlæggelsen af dets strategiske mål og enkeltmålene. Det 
fastslås i programmet, at det overvældende behov for at holde gang i fredsprocessen 
udgør den underliggende begrundelse for programmet, ligesom det understreges, at det er 
nødvendigt at løse en række sociale og økonomiske problemer som led denne proces. 
Det strategiske mål defineres derfor således: "at styrke fremskridtet hen imod en fredeligt 
og stabilt samfund og at fremme forsoning ved at øge den økonomiske udvikling og 
beskæftigelsen, fremme sanering af byområder og landdistrikter, udvikle 
grænseoverskridende samarbejde og øge den sociale integrering." 
To strategiske mål fokuserer mere præcist på de foranstaltninger, der skal iværksættes: 
fremme af den sociale integrering af socialt og økonomisk marginaliserede 
personer; 
udnyttelse af mulighederne og imødekommelse af behovene i forbindelse med 
fredsprocessen med det formål at puste liv i den økonomiske vækst og fremme 
økonomisk og social fornyelse. 
Det gøres klart, at indsatsen hovedsagelig skal koncentreres om de områder og 
befolkningsgrupper, der er hårdest ramt af volden, og som lider de største afsavn. 
2.2 Prioriteter 
Tildelingen af midler til delprogrammerne afspejler de grundlæggende mål, navnlig 
betydningen af social integrering, som både er en specifik prioritet og en værdi, som er 
relevant for alle andre prioriteter. 
TABEL 1 mio. ECU 
Delprogram Samlet finansiering % af det samlede 
beløb 
Beskæftigelse 55,375 13,4 
Retablering af byområder og 69,008 16,7 
landdistrikter 
Udvikling på tværs af grænsen 66,63 3 16,2 
Social Integrering 93,938 22,8 
Investeringer og industriel udvikling 59,855 14,5 
Partnerskaber (kun Nordirland) 58,940 14,3 
Teknisk bistand 8^621 2^ 
412,370 100,0 
-5-
3. FREDSPROGRAMMETS FORLØB 
3.1 Den administrative gennemførelse af programmet 
Programmet er et opfindsomt svar på behovene i Nordirland og de tilgrænsende counties, 
og metoderne til gennemførelse af programmet er tilsvarende innoverende. Der er to 
hovedmetoder til at nå målet, nemlig (a) decentraliserede gennemførelsesmekanismer og 
beslutningstagning og (b) løbende og formaliseret høring. 
(a) Relativt decentraliseret gennemførelse er et af programmets vigtigste træk: næsten 
60% af den samlede bistand administreres af andre organer end regeringen. Der er tre 
hovedkanaler: 
Den første kanal består af ikke-statslige organisationer og lignende, som enten kan være 
formidlende finansieringsorganer (IFB) eller partnere i de enkelte sektorer, som tilsammen 
har ansvaret for 40% af støtten. Der findes fem IFB, som udelukkende fungerer i 
Nordirland, og to i de tilgrænsende counties foruden en, som fungerer på 
grænseoverskridende grundlag. Disse IFB er uafhængige organisationer med erfaring med 
snævert samarbejde med programmets målgrupper. Noget lignende gælder for fire 
sektorpartnere i Nordirland, men i forbindelse med gennemførelsen af dette program har 
de forskellige og noget mere direkte forbindelser til regeringskontorer eller instanser. 
Den anden kanal er geografisk baseret, nemlig 26 distriktspartnerskaber i Nordirland og 
seks task forces henhørende under rådene for de enkelte counties i de tilgrænsende 
counties. Disse består af repræsentanter for lokale interesser, og de har ansvaret for ca. 
17% af finansieringen. 
Regeringskontorer og -instanser udgør den tredje kanal, som står for ca. 43% af 
finansieringen, hovedsagelig rettet mod økonomisk udvikling og infrastrukturer. 
Decentraliseringsniveauet skal ses i sammenligning med f eks. det samlede program for 
Nordirland, som danner ramme for deri mere centraliserede formidling af strukturfondenes 
hovedfinansiering, hvor beslutningstagningen i vidt omfang er begrænset til 
regeringskontorer og -instanser. 
(b) Løbende høring er et andet vigtigt træk ved programmet. Den omfattende 
høringsproces i den forberedende fase er blevet fulgt op af oprettelsen af et 
konsultationsforum, som består af repræsentanter for en meget bred vifte af interesser i de 
støtteberettigede områder. Det har direkte adgang til overvågningsudvalget via dets 
formænd, som er medlemmer af udvalget. Forumet har vist sig at være et sted, hvor 
informationer og meninger om alle aspekter af programmet kommer til udtryk og 
videregives til overvågningsudvalget. 
3.2 Ansøgninger, godkendelser og udgifter 
Mange af de gennemførende instanser skulle oprettes specielt eller var ikke fortrolige med 
administrationen af strukturfondene, og desuden måtte der træffes passende 
foranstaltninger med henblik på koordineringen mellem de forskellige instanser og 
indførelse af administrative og regnskabsmæssige procedurer. Alle de nødvendige 
foranstaltninger er blevet truffet og fungerer effektivt. De vil blive forbedret på visse 
punkter efter midtvejsrevisionen. 
-6-
Programmet har givet anledning til et meget stort antal ansøgninger i de støtteberettigede 
områder, og dette er et klart udtryk for, at befolkningen har kendskab til programmet, og 
at det opfylder deres behov. I de tilgrænsende counties er der modtaget 1 400 
ansøgninger, hvoraf 950 er blevet udvalgt. Det samlede antal ansøgninger i Nordirland er 
næsten 14 000, hvoraf over 7 000 er blevet godkendt. Stigningsgraden i ansøgninger og 
godkendelser i Nordirland fremgår af en sammenligning af tallene for 1996 og første 
halvdel af 1997: 
TABEL 2 
Nordirland Ansøgninger Godkendelser 
1996 7 193 3 001 
1997/1. halvdel 6 467 4 226 
Det forventes, at der fortsat vil være et stort antal ansøgninger, hvis der bevilges 
yderligere midler, da over 45% af støtten i 1996 bestod af små beløb til støtte for 
opbygning af basiskapacitet, uddannelse og projektudvikling. En stor andel af de små 
støttebevillinger vil blive fulgt af ansøgninger om støtte til det fuldstændige projekt: dette 
tyder på, at meget værdifuldt arbejde kun er i den indledende fase, og at der vil være 
behov for yderligere midler til at maksimere værdien heraf og gennemføre det. Der er 
allerede indgået for store forpligtelser for et antal foranstaltninger, delvis som følge af 
valutakursbevægelser. Inden udgangen af 1997 vil de ressourcer, der nu er til rådighed, 
være blevet fordelt til projekter, og det er klart, at der vil blive behov for yderligere midler 
for at tilfredsstille den eksisterende og fremtidige efterspørgsel og dermed udnytte 
programmets fulde muligheder for effektivt at imødekomme behov og inddrage 
muligheder på stedet. 
De samlede udgifter (nationale udgifter og EU's udgifter) under programmet indtil 
slutningen af 1996 beløb sig til 29 mio. ECU. Prognosen for 1997 i den nugældende 
finansieringsplan, der er godkendt af overvågningsudvalget, er på 202 mio. ECU. 1997 
bliver det første hele år, hvor godkendte projekter under alle delprogrammer vil være 
gennemført, og der vil som følge heraf ske en kraftig stigning i udgifterne. Der vil i 1998-
1999 blive tale om udgifter på 182 mio. ECU til projekter godkendt i perioden 1995-
1997. 
3.3 Strukturfondenes forpligtelser og betalinger 
Det andet grundlæggende element i de fremskridt, der er gjort med programmet, er 
omfanget af strukturfondenes forpligtelser og betalinger. 
Strukturfondenes faktiske og planlagte forpligtelser pr. 9. oktober 1997 var: 
-7-
EU-FORPLIGTELSER OG -BETALINGER 
TABEL 3 mio. ECU 
FORPLIGTELSER 
Sammenlagt til 9.10.1997 
Skal stadig indgås i 1997 
I alt indtil slutningen 
af 1997 
1998-1999 
I ALT lait 
123,47 
109,75 
23.3,22 
68,52 
301,74 EFRU 
67,13 
61,87 
128,99 
19,54 
148,53 ESF 
46,28 
40,75 
87,04 
42,31 
129,34 EUGFL 
9,40 
6,79 
16,19 
6,23 
22,41 F1UF 
0,66 
0,34 
1,00 
0,45 
1,45 
BETALINGER 
Sammenlagt indtil 9.10.1997 
Skal stadig foretages i 1997 
I alt indtil udgangen 
af 1997 
Efter 1997 
I ALT lait 
97,85 
67,99 
165,84 
135,90 
301,74 EFRU 
53,70 
34,97 
88,68 
59,86 
148,53 ESF 
36,41 
32,53 
68,93 
60,41 
129,34 EUGFL 
7,41 
0,00 
7,41 
15,00 
22,41 FIUF 
0.33 
0,49 
0,82 
0,63 
1,45 
Selvom alle de nationale ressourcer og EF-ressourcer, der for øjeblikket er til rådighed, vil 
være fuldstændigt fordelt af de gennemførende instanser i perioden 1995-1997, vil de ikke 
være fuldt ud forbrugt med det resultat, at Kommissionen først senere i 
programmeringsperioden vil indgå forpligtelse for eller udbetale det fulde beløb af 
strukturfondenes støtte på 300 mio. ECU. 
3.4 Additionalitet 
Et andet ønske ved gennemførelsen af programmet er, at det virkelig skal udgøre et 
supplement. Dette er blevet anført af det rådgivende forum og af andre berørte parter. 
Kommissionen er opmærksom herpå. 
Det hedder i programmet, at "udgifterne under programmet i fuldt omfang vil supplere de 
udgifter, der skal afholdes i de støtteberettigede områder under det samlede 
programmeringsdokument (SPD) for Nordirland, EF-støtterammen for Irland og EF-
initiativprogrammerne". De britiske myndigheders årlige indberetninger om udgifterne til 
Kommissionen har vist, at kravet om additionalitet er blevet overholdt. For de 
tilgrænsende counties vedkommende har finansministeriet i samarbejde med ministerierne 
for de enkelte sektorer fremlagt data, på grundlag af hvilke det er blevet påvist, at 
additionalitetsprincippet er blevet overholdt. Kommissionen vil i samarbejde med 
finansministeriet og den regionale myndighed for grænseområdet fortsat føre tilsyn med, 
at kravet om additionalitet overholdes. 
3.5 Programmets virkninger 
Den samlede effekt af programmet er klar og betydningsfuld. Det fremmer aktiviteter til 
fordel for sociale og politiske forpligtelser snarere end vold. Det giver afgørende moralsk 
og økonomisk støtte til dem, der søger et fælles grundlag og praktiske måder til at arbejde 
sammen for at udnytte dette fælles grundlag til at opbygge et bedre samfund. Det er af 
disse grunde, at fortsat støtte er af så afgørende betydning: det overvejende flertal af 
regionens befolkning ønsker fred, og dette program hjælper dem med at nå dette mål. 
Denne støtte til fremskridt mod fred fungerer på følgende måder: 
- Det er integrerende 
En målretning af indsatsen mod marginaliserede grupper reducerer fremmedgørelsen og 
hermed støtte til og potentiale for vold. 
Når idéerne til indsats hovedsagelig kommer fra befolkningen selv, i stedet for at de far 
dem tilbudt, kan der også udvikles en ejerskabsfølelse. Græsrødder og en "bottom up"-
metode giver alle andel i bestræbelserne på at bevæge sig fremad snarere end baglæns. 
Hertil kommer, at politikken med at inddrage folk "på gulvet" så meget som muligt i hele 
processen med forvaltning og gennemførelse har betydet, at der også er overført et 
betydeligt ansvar. Beslutningstagningen kommer nærmere på mennesker, som tidligere var 
udelukket. 
- Det tilskynder til konsensus i stedet for konfrontation 
Integrering og inddragelse tilskynder til nye former for beslutningstagning og løsning af 
konflikter. Opbygning af konsensus er nødvendig for at nå mål. Alliancer tværs over 
uoverensstemmelserne er afgørende for løsning af praktiske problemer. Konfrontation 
giver i almindelighed bagslag. I en region, hvor mulighederne for at arbejde sammen har 
været for fa, har fredsprogrammet skaffet betydningsfulde strukturer og tilskyndelser, som 
har tilskyndet til samarbejde. Dette er med størst tydelighed blevet påvist i forbindelse 
med distriktspartnerskaberne. 
Resultatet har været, at befolkningen direkte kan se værdien af et stabilt samfund og 
værdien af at bruge argumenter og debat til at løse uoverensstemmelser i stedet for mere 
destruktive metoder. 
-Det tilføjer en europæisk dimension 
Europæisk deltagelse medhjælper til at skabe en ny situation ved at give støtte til indsats 
inden for nye og uafhængige rammer, der opfattes som upartiske og neutrale. En sådan 
deltagelse tilskynder til og skaber muligheder for holdninger og aktiviteter, som er 
karakteristiske for EU's egen udvikling - social inddragelse, partnerskab og dialog, 
udvikling af fælles interesser og samarbejde med et fælles formål. Der har navnlig kunnet 
konstateres to betydningsfulde udviklinger. Programmet har i høj grad udviklet det civile 
samfunds rolle i kraft af dets integrerende karakter og ved at give ikke-statslige 
organisationer mulighed for at spille en aktiv rolle i forbindelse med ændring og udvikling. 
Desuden udgør distriktspartnerskaberne en arbejdsmodel for lokalt samarbejde, som 
inddrager politiske repræsentanter fra hele det politiske spektrum, som ser bort fra deres 
uoverensstemmelser om andre spørgsmål for deres befolkningsgruppers skyld. Northern 
Ireland Council for Voluntary Action sammenfatter holdningen således: "Det Europæiske 
Fællesskab handler om at opbygge tillid, samarbejde og partnerskab mellem tidligere 
fjender. Det særlige støtteprogram for fred og forsoning er en mikroversion af dette 
centrale tema. Det er det mest "europæiske", EU har gjort i Nordirland og de 
tilgrænsende counties. Det er den mest specifikke demonstration af EU's kerneværdier, 
der er kommet til udtryk på noget regionalt niveau i EU." 
4. MIDTVEJSREVISIONEN 
4.1 Fremskridt, der er blevet vurderet ved midtvejsrevisionen 
I de foregående afsnit er de fremskridt, der hidtil er blevet gjort i gennemførelsen af 
programmet, blevet sammenfattet. Forløbet vurderes nu i forbindelse med den formelle og 
obligatoriske midtvejsrevision, som er en af overvågningsudvalgets vigtigste opgaver, og 
som forudsætter, at det tager forløbet op til revision og foretager de nødvendige 
tilpasninger. I denne forbindelse bistås udvalget af konsultationsforumet, som har afgivet 
rapport om programmets gennemførelse, virkning samt begrundelse og fremtid. Desuden 
er der blevet ansat konsulenter til at gennemføre en midtvejsevaluering. Deres rapport 
blev forelagt og drøftet på to særlige møder i komitéen. På et særligt møde, der skal 
afholdes senere i år, forventes overvågningsudvalget at træffe beslutninger om at supplere 
midtvejsrevisionen. 
Konsultationsforumets høringer af ansøgere, støttemodtagere og andre berørte har vist, 
at programmet generelt blev modtaget positivt og opfattet som havende reelle muligheder 
for effekt, skønt der måtte foretages visse korrektioner med hensyn til koordination og 
samhørighed. I særdeleshed blev styrkelsen af lokalt demokrati og beslutningstagning 
opfattet som den mest åbenlyse og succesrige faktor for fred og forsoning til dato. 
Endelig påpegede forumet, at programmet på trods af dets innoverende og målrettede 
metode ikke kan erstatte en meningsfuld politisk proces, og at dets effekt ville blive 
væsentligt større, hvis en sådan proces fandt sted. 
I midtvejsevalueringen (hvor forløbet af programmet indtil udgangen af 1996 blev 
gennemgået) noteres det store antal ansøgninger; det anføres, at det tog nogen tid at 
indføre gennemførelsesmekanismerne på grund af programmets sammensathed, særlige 
natur og decentraliseringsgrad; den generelle konklusion med hensyn til operationel 
effektivitet var, at udbetalingsmekanismerne havde været effektive med hensyn til at gøre 
fremskridt mod anvendelse af midlerne. Konsulenterne gennemgik ansøgerne og fandt, at i 
gennemsnit 69% mente, at finansieringsinstanserne havde fungeret tilfredsstillende eller 
meget tilfredsstillende. Selv om fredsprocessen søgte nye og mere produktive veje fremad, 
var 88% af den opfattelse, at behovet for programmet nu var større, end da det blev 
lanceret. Selv hvis der ikke findes en stabil fred, var behovet for at videreføre 
bestræbelserne på forsoning bredt accepteret, og 76% af ansøgerne hævdede, at deres 
projekter ville have en direkte indvirkning på forsoningen. Det fremgår af rapporten, at 
-10 
midlerne i Nordirland rent faktisk ledes til de mest ugunstigt stillede områder, og at begge 
befolkningsgrupper behandles ligeligt. Virkningen på dette stadium er hovedsagelig af 
proceduremæssig art: f. eks. skal programmets procedurer og praksis bygge på deltagelse 
og medbestemmelse og dermed fremme social integration. Navnlig omfatter partnerskaber 
på distriktsbasis begge befolkningsgrupper og flere sektorer, hvilket letter samarbejde og 
konsensus. Der stilles ikke forslag om ændringer i foranstaltningerne eller omlægninger af 
ressourcerne i programmet. I rapporten omtales en betydelig venteliste af ansøgninger: 
visse delprogrammer var allerede overtegnet ved udgangen af 1996. Endelig fremkom 
konsulenterne med adskillige anbefalinger, som skulle forbedre overvågningen, 
samordningen og komplementariteten. 
4.2 Kommissionens holdning til midtvejsrevisionen 
Kommissionen vil i sin holdning til midtvejsrevisionen og programmets anden fase lade sig 
styre af følgende overvejelser. 
Det er Kommissionens opfattelse, at programmets strategiske mål - at styrke fremskridt 
mod et fredeligt og stabilt samfund og at fremme forsoning - fortsat er gyldigt. 
Erfaringerne har vist, at de finansierende instanser og iværksætterne af projekterne kræver 
yderligere vejledning om forbindelsen mellem et særligt projekt og fremme af fred og 
forsoning. Iværksætterne af projekterne og de finansierende instanser bør være i stand til 
at give et klart svar på spørgsmålet: "hvordan støtter og styrker mit projekt/de aktiviteter, 
vi støtter, fred og/eller fremmer forsoning?" 
Samtidig med at de syv delprogrammers basisstruktur forbliver uændret, giver 
midtvejsrevisionen en mulighed for at tage stilling til foranstaltningerne i delprogrammerne 
med henblik på at videreføre dem, der bedst opfylder programmets målsætning, idet der 
tages hensyn til både de støttede foranstaltningers substans og de procedurer og 
processer, som karakteriserer de forskellige foranstaltninger. Om nødvendigt vil visse 
foranstaltninger udgå eller blive lagt sammen, og der vil blive tilføjet nye foranstaltninger. 
Tildelingen af ressourcer til programmets anden fase vil ske på grundlag af udfaldet af 
denne revision. 
Ved evalueringen af effektiviteten af de tre kanaler for uddeling af støtte 
(regeringskontorer og -instanser, formidlende finansieringsorganer, områdebaserede 
instanser såsom distriktspartnerskaber og task forces under county-rådene) vil der blive 
set på både foranstaltningernes effektivitet og det omfang, i hvilket de brugte metoder har 
været åbne og integrerende. Desuden kræves en klarere definition af den rolle, som spilles, 
og det ansvar, som udøves af de gennemførende instanser i de enkelte sektorer, f eks. 
regeringskontorer og formidlende finansieringsorganer, og af de områdebaserede 
instanser, f. eks. distriktspartnerskaber og task forces, med det formål at undgå 
dobbeltarbejde og sikre samordning og samarbejde. Endelig bør krav og procedurer i 
forbindelse med ansøgningerne tages op til fornyet undersøgelse med henblik på at 
forenkle og forkorte dem, når det er muligt. 
Konsulenterne fremkom i evalueringsrapporten med adskillige anbefalinger, som skulle 
forbedre såvel overvågningen og evalueringen som samordningen og komplementariteten. 
Kommissionen forventer, at disse anbefalinger vil blive behandlet og gennemført og 
navnlig, at "den fuldstændige database med alle projekter, der har modtaget støtte under 
-11 
dette program, vil blive .oprettet og gjort offentligt tilgængelig" som anført i 
programdokumentet. 
Kommissionen erkender det særlige bidrag til midtvejsrevisionen, som er ydet af de 
nordirske medlemmer af Europa-Parlamentet Dr. I. Paisley, Mr. J Hume og Mr. J 
Nicholson, som har offentliggjort en rapport, som indeholder en omhyggelig gennemgang 
af de hidtidige erfaringer sammen med konstruktive forslag til anden fase af programmet. 
5. PROGRAMMETS VIDEREFØRELSE 
5.1 Den politiske kontekst 
Den politiske kontekst, programmet skal gennemføres i, er blevet forbedret væsentligt i de 
senere måneder. På basisniveauet reducerede Orange Ordenens beslutning vedrørende 
ruterne for adskillige parader i sommeren 1997 i høj grad konfliktens omfang. IRA's 
beslutning om at forny sin våbenhvile ændrer sammen med de loyalistiske paramilitære 
organisationers eksisterende våbenhvile situationen og giver mulighed for at fokusere al 
opmærksomhed og alle bestræbelser på at nå en politisk løsning. Energiske anstrengelser 
udfoldes af de politiske partier i Nordirland, støttet og opmuntret af både den britiske 
regering og den irske regering, for at nå en omfattende politisk aftale. Der er blevet 
indledt betydningsfulde politiske forhandlinger med det formål at indgå en aftale inden maj 
1998. Det er planen, at denne skal forelægges befolkningen nord og syd for grænsen i to 
folkeafstemninger, således at der kan opnås en historisk aftale mellem alle indbyggere på 
øen Irland. 
5.2 Behovet for programmet 
Selv om der er tegn på håb i den politiske situation, er det klart, at der er behov for 
dybtgående ændringer i holdninger og praksis for at støtte fredsprocessen og give et solidt 
grundlag for en politisk løsning. Programmets bidrag bliver stadig mere betydningsfuldt. 
Nogle eksempler på projekter, hvortil der er ydet tilskud, findes i bilag 1 til illustration af 
rækkevidden og virkningen af de aktiviteter, der støttes gennem programmet. De 
demonstrerer, hvad der er blevet programmets kendetegn, nemlig: en gennemsigtig, 
integrerende stil i forbindelse med beslutningstagning inden for politik og aktiviteter; 
insisteren på lokalt input og input fra græsrødderne, hvorved en følelse af ejerskab 
fremmes; understregning af betydningen af partnerskab og af bestræbelser på konsensus; 
overdragelse af beføjelser til nye niveauer i samfundet i kraft af decentralisering og 
involvering; koncentrering om praktiske fremskridt snarere end principspørgsmål; 
udnyttelse af alle ovenstående punkter til at indføre en ny metode i bestræbelserne på fred 
og forsoning. 
Dette bidrag fra programmet bør ikke undervurderes. Det har ændres den måde, mange 
mennesker "gør tingene på", og resultatet heraf har været nye og bedre måder at forholde 
sig til hinanden på. 
5.3 Hvorfor støtten fra EU må videreføres 
Det forhold, at dette program modtager støtte fra EU, er af central betydning. 
-12 
De indbyggere, som ønsker at opbygge et fredeligt og samarbejdende samfund, har behov 
for støtte. Europæisk støtte og solidaritet via fredsprogrammet er et absolut afgørende 
element i denne støtte. Europas succes med at overvinde sine skillelinjer i de sidste 50 år 
er et vigtigt eksempel. Desuden opfattes europæisk støtte som neutral og uafhængig -
penge uden farve - og den når derfor frem til mennesker, som ellers ville være udelukket. 
Det er blevet sagt, at kunsten i Schuman-planen bestod i at "uddrage en politik af et 
behov" - at skabe kraftfuld positiv energi fra potentielt destruktive ingredienser. De 
europæiske rammer og ressourcer frigør positive og kreative kræfter i Nordirland og de 
tilgrænsende counties og forbereder således en bedre fremtid for alle mennesker i disse 
regioner. 
Det er Kommissionens opfattelse, at det at fortælle programmets historie i sig selv er et af 
dets resultater. Dette program er en europæisk succeshistorie: det anvender EU-midler til 
at bringe løsningen af en langvarig og blodig konflikt nærmere, og dets bidrag er vidt 
anerkendt. Bidraget går heller ikke kun den ene vej: mange af de involverede agter aktivt 
at bistå med udvekslingen af erfaringer mellem dette program og EU-støttede aktiviteter 
andre steder, således at erfaringerne fra et program, som er enestående i kraft af dets 
fokusering på at bekæmpe social udelukkelse og dets meget decentraliserede 
gennemførelsessystem, kan blive gjort tilgængelige for andre regioner. 
5.4 Konklusion 
Som konklusion berettiger de mange ansøgninger, de gennemførende instansers evne til at 
fordele midlerne effektivt og først og fremmest dette programs potentielle bidrag til at 
støtte fred og fremme forsoning i Nordirland og de tilgrænsende counties (og andre steder 
i kraft af overførsel af erfaring) en videreførelse af EU-støtten på dens nuværende niveau i 
1998 og yderligere støtte i 1999. 
13-
BILAG 1 
Eksempler på aktiviteter 
Nogle eksempler på projekter, som er blevet støttet, kan illustrere rækkevidden og 
effekten af de aktiviteter, der støttes gennem programmet. 
Virksomheder og beskæftigelse 
Worktrain Ballymena giver erhvervsuddannelse i et særligt ugunstigt stillet område, hvor 
arbejdsløsheden er på over 18%. Projektet har til formål at sikre, at dem, der gennemfører 
et uddannelseskursus, vil blive oplært til standarder, som sikrer et interview med 
Sainsbury-forretningerne, når en relevant stilling bliver ledig. De lokale er meget stolte 
over, at dette beskæftigelsesinitiativ gennemføres i deres boligområde. En paramilitær 
tegning på en bygnings mur blev frivilligt fjernet af dem, der havde lavet den der. 
Nerve Centre i Londonderry tilbyder et uddannelseskursus i multimediaproduktion for 
unge og langtidsarbejdsløse. Formålet er at give ugunstigt stillede adgang til de nye 
beskæftigelsesmuligheder, som teknologien med interaktive medier åbner. Der er tale om 
et fuldtidskursus, som varer 18 måneder. 
Magherafelt Women's Group har modtaget støtte til et gennemarbejdet og innoverende 
projektforslag, som er rettet mod 24 kvinder fra begge befolkningsgrupper i Rural South 
Derry. Dette lokale erhvervsinitiativ, som er baseret på fremstilling og restaurering af 
møbler, tager sigte på at oprette en stærk kooperativ erhvervsstruktur med betydelige 
eksportmuligheder. En integrerende del af denne proces vil være mulighed for kvinderne 
for direkte at tage stilling til forholdet mellem befolkningsgrupperne og gøre sig 
overvejelser om, hvordan disse spørgsmål påvirker deres dagligliv, og hvordan de vil 
kunne kollidere med deres fremtidige erhvervsaktiviteter. 
The Interest Rate Subsidy Scheme tilbød en støtte med en rente på 4% p.a. for 
støtteberettigede lån over en femårs periode. Der var langt flere støtteberettigede forslag, 
end der var midler til rådighed. I Nordirland, som modtog over 80% af de til rådighed 
stående midler, vedrører over 60% af de godkendte projekter firmaer, som beskæftiger 
færre end 50 personer, er beliggende i ugunstigt stillede områder og/eller bidrager til 
konkurrenceevne, innovation og vækst i eksporten. Der kan potentielt skabes 7 700 
arbejdspladser i Nordirland. Næsten 75% af disse nye arbejdspladser vil være beliggende 
i ugunstigt stillede områder. 
Social integration 
WAVE er en organisation, som tilbyder omsorg og støtte til personer, som er ramt af 
dødsfald eller traumatiseret af vold, uafhængigt af deres religiøse, kulturelle eller politiske 
opfattelser. Den fremmer respekt for liv og forståelse af forskel, der opfattes som 
berigende snarere end truende. Organisationen hævder og erkender, at der er andre måder 
at løse uoverensstemmelser på end brug af vold og søger til stadighed kreative måder til at 
bearbejde potentielt splittende spørgsmål. 
An Crann/The Tree fremmer skabelse af fred på lokalt niveau gennem en række initiativer 
vedrørende kunst, som er baseret på de enkelte lokalsamfund, og som indsamler 
personlige erfaringer med konflikter mellem befolkningsgrupperne. 
-14 
En udviklingsorganisation i et byområde giver uddannelse af høj kvalitet med inddragelse 
af arbejdserfaring i ungdoms- og lokalgrupper til et lille antal tidligere fanger. Deltagerne 
far støtte i nødvendigt omfang for at sikre, at de får størst muligt udbytte af uddannelsen. 
Erfaringerne fra dette pilotprojekt vil blive vejledende for udarbejdelsen af foranstaltninger 
for et meget større antal nuværende og fremtidige eks-fanger. 
Der er blevet ydet støtte til et bredt spektrum af aktiviteter og organisationer for kvinder, 
herunder lokalgrupper såsom Women on Rural Development (Armagh) og Waterside 
Women's Group (Londonderry); Women's News - en forlagsgruppe, som fik hjælp til at 
udvikle sit projekt og ansætte en person til at etablere forbindelser med kvindegrupper; og 
grænseoverskridende projekter såsom dem, der organiseres af Federation of Women's 
Institutes og Irish Countrywomen's Association. 
Parents and Kids Together har til formål at tilskynde til forbindelser mellem børn og 
forældre fra begge traditioner i Lurgan. Arbejdet med børn i alderen 5-10 år går videre 
end til blot kontakt, idet formålet er, at de skal vokse op med en bedre forståelse af det 
samfund, de lever i. Forældrene involveres aktivt i at fremme forståelse og forsoning, 
hvorved hele familiers holdning ændres i alle områder af byen. 
Et initiativ taget af et af de formidlende finansieringsorganer, Northern Ireland Voluntary 
Trust, er særlig interessant. NIVT engagerede mæglingsnetværket til at bringe deltagere i 
forskellige projekter sammen, hvis der opstod konflikter og uro i løbet af 
sommermånederne, med henblik på at opretholde forbindelserne mellem de to 
befolkningsgrupper og skabe modvægt til uromagerne. 
Grænseoverskridende 
Støtte til grænseoverskridende projekter omfatter genopførelse af Aghalane broen og de 
tilhørende tilkørselsveje. Dette vil lette handel, turisme og social kontakt. Projektet 
omfatter også forskellige erhvervsmæssige og kulturelle forbindelser og samarbejde 
mellem offentlige instanser. 
Mulmuf er et mindre, privatejet firma i Co. Sligo, som fremstiller udstødningssystemer. 
Det er leverandør til F.G. Wilson i Larne, et firma, som planlægger at fordoble sin 
omsætning som resultat af en samarbejdsaftale med Caterpillar Corporation. Støtte satte 
Mulmuf i stand til at investere hurtigt med henblik på at udvide produktionen og som 
resultat heraf ansætte nye arbejdere. 
Et innoverende projekt på tværs af befolkningsgrupperne og grænsen omfattende seks 
skoler har modtaget støtte. Projektet tager sigte på at involvere børn i en række fælles 
aktiviteter; at introducere børn og befolkningsgrupper til andre europæiske børn og 
kulturer; og at anvende den seneste informationsteknologi i denne forbindelse. 
De tilgrænsende counties 
I de tilgrænsende counties tilbyder FM Cleaning Systems en specialiseret kontraktbaseret 
rengøringsservice til private hjem, forretninger og industrier. Firmaet blev startet i 1994 af 
en handicappet og har nu 17 ansatte. Det har modtaget støtte, som vil sætte det i stand til 
at udvide omsætningen ved at blive enedistributør af miljøvenlige rengøringssystemer. 
Firmaets ejer er på grund af sine egne erfaringer som arbejdssøgende handicappet indstillet 
på at skabe beskæftigelse for langtidsledige. 
-15-
County Leitrim er det socialt og økonomisk mest ugunstigt stillede county i Irland. Co. 
Leitrim Partnership har fået støtte til at iværksætte adskillige foranstaltninger, herunder 
børnepasning, fremme af inddragelse af kvinder i udviklingen og oprettelse af et 
multifunktionelt udviklings- og uddannelsescenter, som vil kunne være til særlig hjælp for 
personer, som har forladt skolen tidligt, og i forbindelse med voksenundervisning. 
Der er blevet ydet støtte til en gruppe, som er gået i gang med at registrere antallet af og 
behovene for tidligere fanger, som ikke har haft forbindelse til de vigtigste paramilitære 
organisationer. Gruppen agter at yde personlig og praktisk støtte i kraft af en service, som 
vil stå åben for alle tidligere fanger. 
Aktiviteter som disse optræder ikke i avisoverskrifterne eller i fjernsynet, men de 
illustrerer programmets evne til at igangsætte en lang række aktiviteter, som bidrager til 
økonomisk eller social udvikling eller til at behandle konfliktens resultater. 
16-
ISSN 0254-1459 
KOM(97) 642 endelig udg. 
DOKUMENTER 
DA 01 03 04 13 
Katalognummer : CB-CO-97-667-DA-C 
ISBN 92-78-28431-9 
Kontoret for De Europæiske Fællesskabers Officielle Publikationer 
L-2985 Luxembourg 
Vh